**ΕΡΓΑΣΤΗΡΙΑ ΕΚΠΑΙΔΕΥΤΙΚΟΥ ΠΡΟΓΡΑΜΜΑΤΟΣ**

**«Οδική Ασφάλεια Παντού και Πάντα!»**

**Περιεχόμενα**

[**ΕΡΓΑΣΤΗΡΙΑ ΕΚΠΑΙΔΕΥΤΙΚΟΥ ΠΡΟΓΡΑΜΜΑΤΟΣ** 1](#_Toc46333130)

[**«Οδική Ασφάλεια Παντού και Πάντα!»** 1](#_Toc46333131)

[**ΕΡΓΑΣΤΗΡΙΟ 1ο: Εισαγωγή σε θέματα Οδικής Ασφάλειας (Πεζός - Ποδηλάτης)** 2](#_Toc46333132)

[**Οπτικοακουστικό υλικό** 3](#_Toc46333133)

[**ΕΡΓΑΣΤΗΡΙΟ 2ο: ΠΡΟΒΟΛΗ ΤΑΙΝΙΩΝ - ΣΥΖΗΤΗΣΗ ΣΕ ΟΜΑΔΕΣ** 4](#_Toc46333134)

[**Οπτικοακουστικό υλικό** 4](#_Toc46333135)

[**ΕΡΓΑΣΤΗΡΙΟ 3ο: ΕΙΣΑΓΩΓΗ ΣΕ ΘΕΜΑΤΑ ΟΔΙΚΗΣ ΑΣΦΑΛΕΙΑΣ: ΑΣΦΑΛΕΙΑ ΕΠΙΒΑΤΩΝ** 5](#_Toc46333136)

[**Οπτικοακουστικό υλικό** 5](#_Toc46333137)

[**ΕΡΓΑΣΤΗΡΙΟ 4ο: ΕΠΙΛΟΓΗ ΙΣΤΟΡΙΑΣ - ΔΗΜΙΟΥΡΓΙΑ ΣΕΝΑΡΙΩΝ – ROLE PLAYING** 5](#_Toc46333138)

[**Yλικό** 6](#_Toc46333139)

[**ΕΡΓΑΣΤΗΡΙΟ 5ο ΕΙΣΑΓΩΓΗ ΣΤΗ ΔΗΜΙΟΥΡΓΙΑ ΤΑΙΝΙΑΣ** 6](#_Toc46333140)

[**Οπτικοακουστικό υλικό** 7](#_Toc46333141)

[**ΕΡΓΑΣΤΗΡΙΟ 7ο: ΑΔΕΙΕΣ ΧΡΗΣΗΣ – ΠΝΕΥΜΑΤΙΚΑ ΔΙΚΑΙΩΜΑΤΑ ΚΑΙ «ΓΥΡΙΣΜΑΤΑ»** 7](#_Toc46333142)

[**Ιστότοποι** 7](#_Toc46333143)

[**Οπτικοακουστικό υλικό** 8](#_Toc46333144)

[**ΕΡΓΑΣΤΗΡΙΟ 8ο: ΨΗΦΙΑΚΗ ΕΠΕΞΕΡΓΑΣΙΑ ΤΑΙΝΙΑΣ ΚΑΙ ΑΝΑΡΤΗΣΗ ΣΕ ΑΠΟΘΕΤΗΡΙΟ** 8](#_Toc46333145)

[**Ιστότοποι** 8](#_Toc46333146)

**[Σημαντική σημείωση:** *Πριν ξεκινήσετε το Εργαστήριο Οδικής Ασφάλειας θυμηθείτε πως το θέμα μπορεί να είναι ιδιαίτερα σοκαριστικό και επίπονο για μαθητές που έχουν βιώσει κάποια απώλεια στο οικογενειακό ή φιλικό τους περιβάλλον. Αν κάποιος μαθητής δεν επιθυμεί να συμμετάσχει στις δραστηριότητες σεβαστείτε την επιλογή του.*]

**ΕΡΓΑΣΤΗΡΙΟ 1ο: Εισαγωγή σε θέματα Οδικής Ασφάλειας (Πεζός - Ποδηλάτης)**

**Επιμέρους στόχοι είναι οι μαθητές/τριες να έρθουν σε επαφή με τις έννοιες της ασφάλειας, της υπεύθυνης και οικολογικής μετακίνησης καθώς και να αποκτήσουν τις απαραίτητες δεξιότητες για να παραμείνουν ασφαλείς κατά τις καθημερινές τους μετακινήσεις ως πεζοί και ποδηλάτες.**

**Διάρκεια: 2-3 διδακτικές ώρες**

Οι μαθητές και οι μαθήτριες με τη βοήθεια των εκπαιδευτικών αντιλαμβάνονται το περίγραμμα του εκπαιδευτικού προγράμματος. Έρχονται σε επαφή με τις έννοιες οδικής ασφάλειας, όπως η απόσπαση προσοχής, η ασφάλεια των πεζών, η «πράσινη» και «υπεύθυνη» μετακίνηση.

**ΔΡΑΣΤΗΡΙΟΤΗΤΑ 1**

* Συζητήστε με τα παιδιά με ποιους τρόπους μετακινούμαστε καθημερινά, ζητήστε να βρουν παραδείγματα από την εμπειρία τους κατά την τελευταία εβδομάδα.
* Θα πρέπει να καταλήξετε σε 3 βασικές ομάδες «χρηστών του οδικού δικτύου»
	+ Πεζοί
	+ Ποδηλάτες
	+ Επιβάτες (οχημάτων Ι.Χ. ή ΜΜΜ)
* Εξηγείστε πως σε αυτή την άσκηση θα ασχοληθούμε μόνο με την ομάδα των πεζών.
* Στη συνέχεια δείτε το βίντεο *«Περπατώ στο δρόμο με ασφάλεια»* και συζητήστε το πόσο σημαντικό είναι να έχουμε τεταμένη την προσοχή μας όταν κυκλοφορούμε ως πεζοί είτε στο πεζοδρόμιο είτε διασχίζοντας το δρόμο.
* Χωρίστε τους μαθητές σε 3 ομάδες που αντιπροσωπεύουν πεζούς σε διάφορες καταστάσεις:
1. Περπατάω στο πεζοδρόμιο
2. Διασχίζω το δρόμο
3. Περπατώ τη νύχτα
* Χρησιμοποιώντας την εφαρμογή padlet ζητήστε από την κάθε ομάδα να συζητήσει και μέσω της μεθόδου του καταιγισμού ιδεών να σημειώσει τι πρέπει να προσέξει ο πεζός όταν μετακινείται στο πεζοδρόμιο, όταν διασχίζει το δρόμο και όταν κυκλοφορεί υπό συνθήκες περιορισμένης ορατότητας (νύχτα, σκοτεινές χειμωνιάτικες ημέρες, ομίχλη και βροχή). Χρησιμοποιείστε τον *Οδηγό για γονείς παιδιών Δημοτικού Σχολείου* του Ινστιτούτου Οδικής Ασφάλειας (σελ. 4-6) προκειμένου να βοηθήσετε την κάθε ομάδα. Κάθε ομάδα πρέπει να καταγράψει τις ιδέες της στην αντίστοιχη ομάδα στο padlet.
* Καλέστε τις ομάδες στην ολομέλεια να παρουσιάσουν τα ευρήματά τους και δημιουργείστε έναν «πίνακα συμβουλών» προς πεζούς.
* Ως κλείσιμο παρακολουθήσετε όλοι μαζί ξανά το βίντεο «Περπατώ στο δρόμο με ασφάλεια» και συγκρίνετε αν έχετε ξεχάσει κάποια συμβουλή για το πώς μπορεί να μείνει κάποιος ασφαλής ως πεζός.

**ΔΡΑΣΤΗΡΙΟΤΗΤΑ 2**

* Ζητήστε από τους μαθητές να χωριστούν σε μικρές ομάδες (ο αριθμός των ομάδων διαφέρει ανάλογα με το μέγεθος της τάξης) και χρησιμοποιώντας την εφαρμογή padlet δώστε ένα όνομα – χρώμα σε κάθε ομάδα (πράσινη, κόκκινη, κίτρινη ομάδα κλπ).
* Ζητήστε από κάθε ομάδα να σκεφτεί πως μπορεί να γίνει η οδήγηση ποδηλάτου πιο ασφαλής. Ζητήστε να ψάξουν φωτογραφίες και να τις ανεβάσουν στο padlet. Η κάθε ομάδα στο padlet θα πρέπει να περιέχει μόνο φωτογραφίες σχετικές με την οδική ασφάλεια ποδηλάτου (χρήση εξοπλισμού ασφαλείας, αποστάσεις ασφαλείας κλπ).
* Κάθε ομάδα θα πρέπει να διαλέξει τη φωτογραφία που θεωρεί πιο σχετική και πιο σημαντική με το θέμα της οδικής ασφάλειας.
* Στη συνέχεια καλέστε τις ομάδες να επιστρέψουν στην ολομέλεια και να παρουσιάσουν τα ευρήματά τους.
* Δείτε το βίντεο «ΧΕΛΩΝΑ» και συζητήστε με τους μαθητές πόσο σημαντική είναι η χρήση του κράνους κατά την οδήγηση ποδηλάτου.
* Χρησιμοποιώντας την εφαρμογή Canva, power point ή οποιαδήποτε άλλο ψηφιακό εργαλείο σχεδίασης ζητήστε από τις ομάδες να φτιάξουν μια αφίσα για την προώθηση της χρήσης κράνους.

**Οπτικοακουστικό υλικό**

**ΣΗΜΕΙΩΣΗ:** Προτείνεται οι εκπαιδευτικοί πριν ξεκινήσουν να αναπτύσσουν το πλάνο των εργαστηρίων που θα πραγματοποιήσουν κατά τη διάρκεια της σχολικής χρονιάς να παρακολουθήσουν τα δύο ενημερωτικά βίντεο του Ι.Ο.ΑΣ. «Πάνος Μυλωνάς» και της Εκπαιδευτικής Ραδιοτηλεόρασης που απευθύνονται σε εκπαιδευτικούς πρωτοβάθμιας και δευτεροβάθμιας εκπαίδευσης αντίστοιχα. Τα ενημερωτικά αυτά βίντεο αποτελούν μια εισαγωγή στο θέμα της ένταξης της οδικής ασφάλειας στη καθημερινή διδασκαλία και το πρόγραμμα σπουδών με συνεντεύξεις από εκπαιδευτικούς, υπεύθυνους αγωγής υγείας και ειδικούς οι οποίοι αναφέρονται στο θέμα και παρουσιάζουν χρήσιμα παραδείγματα.

*Εκπαιδευτικοί Πρωτοβάθμιας:*

<https://youtu.be/jkNlXYQPk-s>

*Εκπαιδευτικοί Δευτεροβάθμιας:*

<https://youtu.be/eMgMNZy5GYk>

**ΔΡΑΣΤΗΡΙΟΤΗΤΑ 1**

Έντυπο: Οδηγός για γονείς παιδιών Δημοτικού Σχολείου

<https://www.ioas.gr/uploads/docs/2016/05/399.pdf>

Βίντεο: «Περπατώ στο δρόμο με ασφάλεια» <https://youtu.be/CtbAt9Y6q0I>

Εφαρμογή συνεργατικής μάθησης padlet https://el.padlet.com/dashboard

**ΔΡΑΣΤΗΡΙΟΤΗΤΑ 2**

Βίντεο ΧΕΛΩΝΑ: <https://youtu.be/SVoKAzowZBY>

Εφαρμογή συνεργατικής μάθησης padlet https://el.padlet.com/dashboard

**ΕΡΓΑΣΤΗΡΙΟ 2ο: ΠΡΟΒΟΛΗ ΤΑΙΝΙΩΝ - ΣΥΖΗΤΗΣΗ ΣΕ ΟΜΑΔΕΣ**

**Επιμέρους στόχοι είναι οι μαθητές/τριες να έρθουν σε επαφή με σποτ και ταινίες οδικής ασφάλειας καθώς και με τις μαθητικές δημιουργίες παλαιότερων διαγωνισμών. Επιπλέον, δίνεται η δυνατότητα στους μαθητές να αναζητήσουν τη δική τους ιδέα για ταινία.**

**Διάρκεια: 3 διδακτικές ώρες**

Οι μαθητές και οι μαθήτριες **βλέπουν** αντίστοιχες ταινίες από προηγούμενους διαγωνισμούς της Εκπ. Ραδιοτηλεόρασης στο **Φωτόδεντρο/i-create**, προβληματίζονται και συζητούν προκειμένου να επιλέξουν το θέμα της δημιουργίας τους που θα αφορά κάποια από τις θεματικές του προγράμματος.

**Οπτικοακουστικό υλικό**

* Μαθητικές ταινίες του διαγωνισμού « Οδική Ασφάλεια Παντού και Πάντα» (2018-2019)

<http://photodentro.edu.gr/i-create/r/8545/112/simple-search?query=&newQuery=true>

* Μαθητικές ταινίες του διαγωνισμού « Οδική Ασφάλεια Παντού και Πάντα» (2019-2020)

<http://photodentro.edu.gr/i-create/r/8545/104/simple-search?query=&newQuery=true>

Οι μαθητές και μαθήτριες συζητούν για τις ταινίες που είδαν και αναζητούν τα θέματα εκείνα που θα τους/τις εμπνεύσουν στη δημιουργία της ταινίας τους λειτουργώντας συνεργατικά σε επίπεδο σχολικού τμήματος ή ομάδας.

**ΕΡΓΑΣΤΗΡΙΟ 3ο: ΕΙΣΑΓΩΓΗ ΣΕ ΘΕΜΑΤΑ ΟΔΙΚΗΣ ΑΣΦΑΛΕΙΑΣ: ΑΣΦΑΛΕΙΑ ΕΠΙΒΑΤΩΝ**

* Παρακολουθήστε με τους μαθητές το βίντεο σποτ ΑΛΟΓΟ και στη συνέχεια χωριστείτε σε 3 ομάδες.
* Στο βίντεο το Άλογο εξηγεί πως παλιά αυτό μετέφερε τους ανθρώπους με ασφάλεια (μέσω της άμαξας) και σήμερα αυτή η δουλειά γίνεται από το λεωφορείο. Ζητήστε από τους μαθητές να βρουν φωτογραφίες και εικόνες οι οποίες αντικατοπτρίζουν την εξέλιξη των μεταφορών. Χρησιμοποιώντας την εφαρμογή padlet ανεβάζουν το υλικό και στη συνέχεια προσθέτουν μια περιγραφή της εικόνας. Ζητείστε τους να καταγράψουν ποια μπορεί να ήταν τα προβλήματα που αντιμετώπιζαν οι εποχούμενοι σε κάθε εποχή όσον αφορά την ασφαλή μετακίνησή τους (πχ κακοί δρόμοι, μεγάλη διάρκεια ταξιδιού κλπ).
* Στη συνέχεια κάθε ομάδα παρουσιάζει τα ευρήματά της στην ολομέλεια.
* Ζητείστε από τα παιδιά να σκεφτούν πόσο διαφέρουν τα σημερινά προβλήματα οδικής ασφάλειας με τις παλαιότερες εποχές τονίζοντας στο ρόλο του ανθρώπινου παράγοντα (υπερβολική ταχύτητα, απόσπαση προσοχής κλπ).
* Επιστρέψτε στις ομάδες και ζητείστε από τους μαθητές να σκεφτούν πως οι συμβουλές που ακούγονται στο βίντεο και αφορούν στην ασφάλεια κατά τη μεταφορά τους στο σχολικό λεωφορείο μπορούν να εφαρμοστούν και στο οικογενειακό τους αυτοκίνητο. Μείνετέ στη χρήση ζώνης ασφαλείας καθώς και στην σωστή συμπεριφορά των επιβατών. Συμβουλευτείτε τον «Οδηγό για γονείς παιδιών Δημοτικού Σχολείου» του Ινστιτούτου Οδικής Ασφάλειας «Πάνος Μυλωνάς» (σελ. 7-13) προκειμένου να βοηθήσετε τους μαθητές.
* Καλέστε τους μαθητές στην ολομέλεια και συζητήστε τα ευρήματα της κάθε ομάδας.

**Οπτικοακουστικό υλικό**

Βίντεο: ΑΛΟΓΟ: <https://youtu.be/Zcg-2z0DK4U>

Έντυπο: Οδηγός για γονείς παιδιών Δημοτικού Σχολείου

<https://www.ioas.gr/uploads/docs/2016/05/399.pdf>

**ΕΡΓΑΣΤΗΡΙΟ 4ο: ΕΠΙΛΟΓΗ ΙΣΤΟΡΙΑΣ - ΔΗΜΙΟΥΡΓΙΑ ΣΕΝΑΡΙΩΝ – ROLE PLAYING**

**Επιμέρους στόχοι είναι οι μαθητές/τριες να γνωρίσουν να επιλέξουν τη δική τους ιδέα για ταινία .**

**Διάρκεια: 3-4 διδακτικές ώρες**

* ΚΑΤΑΙΓΙΣΜΟΣ ΙΔΕΩΝ: (10’) Χωρίστε τους μαθητές σε μικρές ομάδες των 3-5 ατόμων και ζητείστε τους να καταγράψουν ποια θεωρούν ότι είναι τα βασικά προβλήματα οδικής ασφάλειας που αντιμετωπίζουν οι τρεις ομάδες που εξετάστηκαν κατά τα προηγούμενα εργαστήρια (Πεζοί, Ποδηλάτες, Επιβάτες ΜΜΜ και επιβατικών οχημάτων).
* ΔΗΜΙΟΥΡΓΙΚΗ ΓΡΑΦΗ: (20’) Ζητείστε από την κάθε ομάδα να επιλέξει ένα θέμα και να γράψει μια ιστορία-σενάριο. Η κάθε ιστορία μπορεί να περιέχει έναν ή και περισσότερους ρόλους και να αφορά μια συγκεκριμένη συμπεριφορά που προκαλεί τραυματισμό (πχ ο πεζός που ακούει μουσική με τα ακουστικά και διασχίζει το δρόμο, ο ποδηλάτης που οδηγεί ενώ στέλνει μηνύματα στο κινητό του κλπ). Κάθε ομάδα μοιράζει τους ρόλους στα μέλη της και κάθε ρόλος προετοιμάζει το παίξιμό του (τι θα πει, πως θα συμπεριφερθεί κλπ).
* ROLE PLAYING: (3’ η κάθε ομάδα) Οι ομάδες επιστρέφουν στην ολομέλεια και «παίζουν» τη σκηνή που σκέφτηκαν.
* ΣΥΖΗΤΗΣΗ ΑΝΑΣΤΟΧΑΣΜΟΣ: (5-10’ για κάθε σενάριο) Στη συνέχεια οι μαθητές καλούνται να απαντήσουν στα εξής:
	+ Ποια ήταν η λανθασμένη/επικίνδυνη συμπεριφορά που προκάλεσε το τραυματισμό σε τροχαίο;
	+ Τι θα μπορούσε να γίνει για να αποτραπεί ο τραυματισμός;
	+ Έχουν οι μαθητές κάποια παρόμοια εμπειρία που θα ήθελαν να μοιραστούν στην ολομέλεια;
	+ Ποιο θα μπορούσε να είναι το μήνυμα που συνοψίζει και προωθεί την ασφαλή συμπεριφορά για την αποτροπή του τραυματισμού του ήρωα; (πχ «Μάτια και αυτιά πάντα στο δρόμο!» )
* ΔΗΜΙΟΥΡΓΙΑ ΣΕΝΑΡΙΟΥ: (30’) Ζητείστε από τους μαθητές να λάβουν υπόψη τα συμπεράσματα της συζήτησης ώστε να δημιουργήσουν το τελικό σενάριο της ιστορίας της ταινίας τους.

**Yλικό**

Οι μαθητές και μαθήτριες επιλέγουν να αναδείξουν του σεναρίου της ταινίας τους (εργασία σε ομάδες, καταιγισμός ιδεών, role playing, συζήτηση/αντιπαράθεση,).

**ΕΡΓΑΣΤΗΡΙΟ 5ο ΕΙΣΑΓΩΓΗ ΣΤΗ ΔΗΜΙΟΥΡΓΙΑ ΤΑΙΝΙΑΣ**

**Επιμέρους στόχοι είναι οι μαθητές/τριες να γνωρίσουν τις διαδικασίες δημιουργίας μιας ταινίας ή μιας ψηφιακής δημιουργίας (πχ. σενάριο, βιντεοσκόπηση, ηχοληψία, εκφώνηση, μοντάζ κλπ) και με βάση τις δεξιότητές τους να αναλάβουν ρόλους.**

**Διάρκεια: 3-4 διδακτικές ώρες**

Λειτουργώντας ομαδοσυνεργατικά συζητούν και αποφασίζουν τη διαδικασία με την οποία μπορούν να αξιοποιήσουν τα τεκμήρια παράγοντας μία ταινία μικρού μήκους. Με εργασία σε ομάδες γίνεται η διανομή ρόλων, η οργάνωση της παραγωγής και σχεδιάζεται το Story board.

Στη συνέχεια εντοπίζουν τα κατάλληλα λογισμικά που θα τους βοηθήσουν να δημιουργήσουν **Ταινία** μέγιστης διάρκειας 10 λεπτών

**Οπτικοακουστικό υλικό**

Σενάριο

<https://diavlos.grnet.gr/speaker/IoannisSkopeteas>

Δημιουργία οπτικοακουστικού υλικού στα σχολεία

 <http://www.i-create.gr/#sp-seminaria>

**ΕΡΓΑΣΤΗΡΙΟ 7ο: ΑΔΕΙΕΣ ΧΡΗΣΗΣ – ΠΝΕΥΜΑΤΙΚΑ ΔΙΚΑΙΩΜΑΤΑ ΚΑΙ «ΓΥΡΙΣΜΑΤΑ»**

**Επιμέρους στόχοι είναι οι μαθητές/τριες να έρθουν σε επαφή με τις έννοιες των αδειών χρήσης, των πνευματικών δικαιωμάτων. Επιπλέον, στόχος είναι να εξοικειωθούν με την εικονοληψία/ηχοληψία καθώς και να γίνουν οι ίδιοι «σκηνοθέτες», «διευθυντές φωτογραφίας», «ηχολήπτες».**

**Διάρκεια: 5-6 διδακτικές ώρες**

Οι μαθητές/τριες με τη βοήθεια των εκπαιδευτικών τους επισκέπτονται την ιστοσελίδα copyrightschool.gr που δημιουργήθηκε για να βοηθήσει τους εκπαιδευτικούς, τους μαθητές και τους γονείς τους να μάθουν περισσότερα για την πνευματική ιδιοκτησία, ενημερώνονται από το υλικό που είναι κωδικοποιημένο για μαθητές και εκπαιδευτικούς και συμπληρώνουν παίζοντας τα αντίστοιχα ερωτηματολόγια.

**Ιστότοποι**

* Η ιστοσελίδα copyrightschool.gr φιλοξενεί το εκπαιδευτικό πρόγραμμα του Οργανισμού Πνευματικής Ιδιοκτησίας (ΟΠΙ): <https://www.copyrightschool.gr/>
* Οργανισμός Πνευματικής Ιδιοκτησίας <https://www.opi.gr/index.php>
* Επίσης ενημερώνονται από την ιστοσελίδα της edutv.gr για τις πολιτικές της Εκπαιδευτικής Ραδιοτηλεόρασης που αφορούν στα πνευματικά δικαιώματα και στα προσωπικά δεδομένα και θα πρέπει να λάβουν υπόψη τους στην δημιουργία τους:

<http://www.edutv.gr/index.php/profil-menu/videos/pnevmatika-prosopika>

* Άδειες creative commons: Η Creative Commons είναι ένας μη κερδοσκοπικός οργανισμός που έχει ως βασικό στόχο την υποστήριξη του ανοικτού και προσβάσιμου διαδικτύου, καθώς και τη χρήση, διανομή και αξιοποίηση της γνώσης και της δημιουργικότητας, μέσω ελεύθερων αδειών.

<https://creativecommons.ellak.gr/schetika-me-to-cc/>

Οι μαθητές/τριες συζητούν και μοιράζουν ρόλους.

Στη συνέχεια με εργασία σε ομάδες προχωρούν στην δημιουργία του έργου τους. Γίνονται η κινηματογράφηση και η λήψη συνεντεύξεων.

**Οπτικοακουστικό υλικό**

H Eικόνα | Tutorial | Καρπός

<https://www.youtube.com/watch?v=7bbool6TDM0>

O Ήχος | Tutorial | Καρπός

<https://www.youtube.com/watch?v=a1PxBeB5Lr8>

**ΕΡΓΑΣΤΗΡΙΟ 8ο: ΨΗΦΙΑΚΗ ΕΠΕΞΕΡΓΑΣΙΑ ΤΑΙΝΙΑΣ ΚΑΙ ΑΝΑΡΤΗΣΗ ΣΕ ΑΠΟΘΕΤΗΡΙΟ**

**Επιμέρους στόχοι είναι οι μαθητές/τριες να επεξεργαστούν ψηφιακά την ταινία τους και να την αναρτήσουν στο αποθετήριο Ανοιχτών Εκπαιδευτικών Πόρων Φωτόδεντρο i-create**

**Διάρκεια: 4-5 διδακτικές ώρες**

Με εργασία σε ομάδες οι μαθητές επεξεργάζονται ψηφιακά την ταινία τους (εικόνα, ήχος) και την ανεβάζουν στο Φωτόδεντρο/i-create.

**Ιστότοποι**

Πηγές από τις οποίες ο εκπαιδευτικός μπορεί να αντλήσει υλικό για παρουσίαση και συζήτηση στην τάξη:

Φωτόδεντρο/i-create εγχειρίδιο χρήσης:

<http://photodentro.edu.gr/i-create/manual/DS-II_PHOTODENTRO_I-CREATE_1_0_ONLINE_USER_MANUAL_2020_03_10_v1_0.pdf>

<http://photodentro.edu.gr/i-create/>